VS002486
Datum: 2001-12-21T01:00:00.000+01:00
datum_sodbe_i_stopnje: 2010-02-03T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice
fischer: hudi primeri
odskodnina: 27.800 EUR ? končni znesek odškodnine je bil ustrezno zmanjšan glede ugotovljeno 25% soodgovornost oškodovanca in že plačano odškodnino
opombe: II Ips 202/2009. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 45 do 50 let

Po poklicu zidar.

## Škodni dogodek

Nesreča pri delu – pri prenašanju bremen mu je spodrsnilo na poledeneli površini. Soodgovornost oškodovanca je bila ocenjena na 25%.

## Poškodba

Odprt zlom čelne, lične in senčne kosti, raztrganje možganske opne v čelnem predelu, iztekanje možganske tekočine, raztrganine možganov v čelnem režnju, zlom spodnje čeljustnice, okvara levega obraznega živca.

## Telesne bolečine

11.000 EUR Stalne hude bolečine – 2 dni, srednje hude bolečine – 2 tedna kumulativno, lahke bolečine – 3 mesece; v bodoče bodo lahko blage le če bo fizično pretiraval. Glavobol je bil stalen zmeren 2 tedna, občasen do zmeren pa še traja; pojavlja se predvsem ob klimatskih spremembah in psihičnih ter fizičnih obremenitvah. Občasne bolečine nevralgičnega tipa. Prestajal jih bo tudi v bodoče.

#### Hospitalizacija

Zzahtevna operacija glave, 1 dan v enoti intenzivne medicine, 1 teden v intenzivni negi; komplikacij po operaciji glave ni bilo; dolgotrajno zdravljenje obraznega živca s številnimi preiskavami, ki je trajalo do avgusta 2002; dodatno 3 dnevna hospitalizacija zaradi odstranitve 3 ploščic v splošni anesteziji.

#### Ambulantno zdravljenje

Številni obiski pri splošnem zdravniku in pri specialistih.

#### Rehabilitacija

Več kot 40 ambulantnih fizioterapij.

#### Nevšečnosti med zdravljenjem

Prejemanje antibiotikov in protibolečinskih zdravil - še tudi 10 dni po odpustu, prevezi ran, odstranjevanje šivov, jemanje krvi, injiciranje zdravil, 4 mesece težave z odpiranjem ust in zato tudi s hranjenjem (pasirana hrana), 10x RTG, številni kontrolni pregledi, splošne anestezije.

## Strah

2.300 EUR Smrtni strah – kratek, ko je prišel na kraju nesreče k zavesti in se zavedel, da krvavi iz glave in se ne more dvigniti; hud sekundarni strah za življenje in zdravje – tekom zdravljenja na intenzivnem oddelku in po operaciji – 4 dni; zaskrbljenost za izid zdravljenja med nekajmesečnim zdravljenjem obraznega živca, številnih diagnostičnih in terapevtskih posegih.

## Zmanjšanje življenjske aktivnosti

13.000 EUR Trajne posledice zaradi poškodbe možganov. Ta je povzročila manjše osebnostne spremembe; kljub motiviranosti so upadle kognitivne sposobnosti, težko si zapomni in se uči nove stvari, ima motnje koncentracije. Ima oslabel stik s socialnim okoljem, znatno oslabelo čustveno odzivnost, čustvovanje izrazito premaknjeno proti depresivnosti, slabše kontrolira razpoloženje. Za vse troši več energije in naporov, zaradi česar je bolj izčrpan, ima pogoste glavobole. Zaradi strahu pred novimi poškodbami glave se je odpovedal športu in rekreaciji, se socialno osamil. Prognoza ni ugodna. Delo zidarja težje opravlja.

## Skaženost

1.500 EUR Vidna sprememba glave – 5 cm brazgotina na levem temenu, ki ga moti.

---

ZOR člen 200, 203